
Referat fra møte i studieutvalget 29.06.05

Sak 41/05
Referatsaker

1. Referat fra studieutvalgsmøte 14.06.05

2. Melding om vedtak i klagesak vedrørende studierett

3. Melding om vedtak i klagesak vedrørende adgang til å ta spesialfagseksamen

4. Brev av 08.06.05 vedrørende klage fra FU i Trondheim vedrørende avslag på faglig godkjenning av  1 og 2 avdeling jus.

Sak 42/05
Klagesensur og avvikling av kontinuasjonseksamen ( 200504357-1)


Enstemmig vedtatt i møtet:

” Kontinuasjonseksamen på masterstudiet i rettsvitenskap skal avvikles uavhengig av klagesensur og legges om mulig sammen med utsatt prøve.”

Sak 43/05
Evaluering av studieåret 2004/2005 ( 200504308-1)


Enstemmig vedtatt i møtet:

1. Måltall

Studieutvalget  fastsetter veiledende måltall for de enkelte avdelinger 

2. Generelt om fagsammensetningen og programmet som helhet:

-    Det legges opp til en gjennomgang av ovennevnte sammen med avdelingsutvalgene.

3. Undervisningen 
-
Avdelingsutvalgene må i samråd med administrasjonen planlegge undervisningen slik at prøveeksamen blir avholdt på samtlige avdelinger  i god tid før skoleeksamen.

· Det bør søkes å planlegge undervisningen slik at det legges inn lesetid mellom fagene.

· De øvingsoppgaver som fastsettes bør kunne skrives av både 1 og 2 semesterstudenter på 3 avdeling.

· Undervisningen må legges opp slik at studentene også får øvet seg i domsanalyse.

· Det bør arrangeres informasjonsmøter om valgfri del.
· Studieutvalget (programstyret ) utarbeider en strategi for bruken av lærings og ressurssenteret i undervisningen.

· Studieutvalget (programstyret ) utarbeider en strategi for bruken av rettssalen i undervisningen.

4. Eksamen

· Studieutvalget ber administrasjonen gjennomgå rutinene for administrering og registrering av muntlige presentasjoner samt utarbeide informasjon om muntlige presentasjoner på hjemmesidene våre.

· Studieutvalget ber administrasjonen og avdelingsutvalgene skjerpe rutinene for planlegging av eksamensarbeidet

· Studieutvalget skal innføre fellesmøter med avdelingsutvalgslederne, der man  skal ta opp følgende temaer: eksamensreglement, eksamensansvar, gjennomføring av eksamen og sensur, etikk i undervisningen, samt vurdere mulige endrings og presiseringsbehov. 

5. studentutveksling

· Studieutvalget ber om at femteavdelingsutvalget gjennomgår avtaleporteføljen, samt igangsetter et arbeid for å øke antall engelskspråklige avtaler.

6. Pedagogisk forum

Det fastsettes tre pedagogiske forum pr. semester. For høstsemesteret 2005 er følgende temaer aktuelle: domsanalyse, semesteroppgaven , seminarundervisning.

Tromsø, 29.06.2005

	Gunnar Eriksen
	

	leder
	

	
	Kjersti Dahle

	
	sekretær

